Skruemaskine snurrer derudad. Christian Steen Møller og Mikkel Munk Iversen står på hver sin stige. De er i gang med at bygge en kæmpe skarv i affaldstræ. Fuglen, der får et vingefang på 14 meter, skal futtes af sankthansaften. -	Det er jo fascinerende at få lov til at bygge sådan en stor skulptur, og så sætte ild til den. Det er jo kun Burning Man i USA, der gør noget lignende, siger Mikkel Munk Iversen, mens han balancerer på stigen. De to fuglebyggere tror dog ikke, at de får lov til at brænde fuglen af som planlagt. De forventer, at beredskabet kommer med et afbrændingsforbud, fordi naturen er så tør. I så fald bliver det ikke muligt at tænde sankthansbål. -	Jeg tror ikke, vi får lov til at brænde skarven af. I hvert fald ikke den 23. juni, siger Christian Steen Møller. Undgår måske skæld ud Sankthansaften bliver gennemført i fjordbyen, men det kan godt være at det bliver uden bål. -	Så vi jo bare holde sankthansaften to gange. Det gør ikke noget, siger Christian Steen Møller. Sidste år byggede Christian og Mikkel en krabbe i affaldstræ. Den var så flot at de fik skæld ud, da de brændte den af til Sankt Hans. Meget tyder på at skarven får lov til at blive stående lidt længere. -	Hvis den skal stå længe, så må vi jo sørge for at gøre den rigtig pæn, siger Mikkel Munk Iversen.

Opsummering:
Det er så tørt, at der kan være et afbrændingsforbud på vej i Nordjylland. Det er usædvanligt for årstiden, lyder det fra Nordjyllands Beredskab.